CELEX: 62022TN0196
Language: fi
Date: 2022-04-14 00:00:00
Title: Asia T-196/22: Kanne 14.4.2022 – Mariani v. parlamentti

20.6.2022   
            
            
               FI
            
            
               Euroopan unionin virallinen lehti
            
            
               C 237/57
            
         
      Kanne 14.4.2022 – Mariani v. parlamentti
      (Asia T-196/22)
      (2022/C 237/74)
      Oikeudenkäyntikieli: ranska
      
         Asianosaiset
      
      
         Kantaja: Thierry Mariani (Pariisi, Ranska) (edustaja: asianajaja F.-P. Vos)
      
         Vastaaja: Euroopan parlamentti
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan demokratiatuki- ja vaalikoordinointiryhmän 3.3.2022 tekemän päätöksen D-301939, jolla Thierry Mariani suljettiin pois Euroopan parlamentin vaalitarkkailuvaltuuskuntien toiminnasta hänen toimikautensa (2019–2024) loppuun asti,
               
            
                  —
               
               
                  velvoittamaan vastaajan maksamaan kantajalle 3 000 euroa unionin yleisen tuomioistuimen työjärjestyksen 87 artiklan ja sitä seuraavien artiklojen nojalla.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa seitsemään kanneperusteeseen.
      
                  1)
               
               
                  Ensimmäinen kanneperuste, joka perustuu perustelujen puutteellisuuteen. Kantajan mukaan riidanalainen päätös on perusteltu puutteellisesti, koska siinä ei viitata täsmällisesti niihin säädöksiin, joihin seuraamus perustuu.
               
            
                  2)
               
               
                  Toinen kanneperuste, joka perustuu Euroopan parlamentin työjärjestyksessä määrätyn seuraamusmenettelyn noudattamatta jättämiseen. Kantaja väittää tältä osin, että menettelyvirhe on ilmeinen, koska parlamentin työjärjestyksen yksikään määräys ei koske nyt käsiteltävää asiaa ja parlamentin jäseniin sovellettavaa kurinpitomenettelyä, johon heidän menettelysäännöissään viitataan, ei noudatettu.
               
            
                  3)
               
               
                  Kolmas kanneperuste, joka perustuu kontradiktorisen periaatteen loukkaamiseen. Kantaja väittää tältä osin, että seuraamusmenettely ei ollut kontradiktorinen siltä osin kuin kantajan oikeutta tulla kuulluksi ei kunnioitettu, koska hän ei voinut esittää huomautuksiansa ennen seuraamuksesta päättämistä.
               
            
                  4)
               
               
                  Neljäs kanneperuste, joka perustuu siihen, että Roomassa 4.11.1950 allekirjoitetun ihmisoikeuksien ja perusvapauksien suojaamiseksi tehdyn yleissopimuksen (jäljempänä Euroopan ihmisoikeussopimus) 6 artiklaa on rikottu. Kantajan mukaan yhdenvertaisen kohtelun periaatetta on loukattu, koska riidanalaista päätöstä ei annettu tiedoksi kantajalle hänen äidinkielellään eikä siinä ilmoiteta muutoksenhakukeinoja ja muutoksenhaun määräaikoja. Lisäksi syyttäjäviranomainen toimi myös päätöksen tekevänä viranomaisena, vaikka tehtävien eriyttäminen taataan Euroopan ihmisoikeussopimuksen 6 artiklassa.
               
            
                  5)
               
               
                  Viides kanneperuste, joka perustuu syrjimättömyyden periaatteen loukkaamiseen. Kantaja väittää, että riidanalainen päätös merkitsee ankaruutensa vuoksi syrjintää, koska se on tehty 18.6.2021 päivätyn ensimmäisen keskeyttämispäätöksen, jossa jo vahvistettiin parlamentin jäsenten välinen poliittiseen suuntautumiseen perustuva eriarvoinen kohtelu, jälkeen.
               
            
                  6)
               
               
                  Kuudes kanneperuste, joka perustuu sitovien toimintaohjeiden kieltoa koskevan periaatteen loukkaamiseen. Riidanalaisen päätöksen johdosta parlamentin jäsen menetti riippumattomuutensa ja päätöksellä rikottiin sitovien toimintaohjeiden kieltoa, koska kantajaa ei voida pätevällä tavalla moittia siitä, että Euroopan unionin ulkopuolinen valtio oli kutsunut hänet hoitamaan riippumattoman vaalitarkkailijan tehtävää, kun kantaja ei koskaan väittänyt edustavansa tässä yhteydessä unionin toimielintä, jonka jäsen hän on.
               
            
                  7)
               
               
                  Seitsemäs kanneperuste, joka perustuu siihen, että päätös on lopullinen ja ettei siihen voida enää hakea muutosta. Kantajan mukaan päätös on kumottava, koska sitä voidaan soveltaa välittömästi eikä mahdollisuutta uudelleentarkasteluun ole ennen kantajan toimikauden päättymistä.